**Paul Auster**, nado en Newark (Nova Jersey) o 3 de febreiro de 1947, é un escritor estadounidense. Parte da súa obra está ambientada na cidade de Nova York. Na súa mocidade traduciu poesía francesa, e foi tamén poeta antes de orientarse cara á novela. Ten traballado tamén para o cine; seus son os guións de *Smoke*, *Blue in the Face* e *Lulu on the Bridge*. Mentres residía en Brooklyn obtivo o Premio Médicis en 1993 pola novela *Leviatán*.

Traxectoria
-----------

Seus pais naceran xa nos Estados Unidos, aínda que eran orixinarios da Europa Central. O seu contacto cos libros é bastante prematuro, grazas á biblioteca dun tío seu que era tradutor. Comeza a escribir aos 12 anos, antes mesmo de descubrir o béisbol, que tanto aparece nas súas novelas. Entre 1965 e 1967 estuda na Universidade de Columbia literatura francesa, italiana e inglesa. Empeza a traducir a autores franceses como Dupin e Du Buchet e viaxa a París. Volverá en 1967 para evitar ir á Guerra de Vietnam, tratará de traballar no cine a pesar de suspender o exame de ingreso ao IDHEC. Escribe guións para películas mudas que nunca se rodaron, mais que descubriremos máis tarde na súa novela *O libro das ilusións*.

Durante os dez anos seguintes o traballo será duro. Escribe artigos para revistas, comeza as primeiras versións de *Viaxe de Ana Blume* e d'*O palacio da lúa*; traballa nun petroleiro, e de volta a Francia vivirá tres anos, de 1971 a 1974, grazas ás súas traducións de Mallarmé, Sartre ou Simenon; tamén escribe poesías e obras de teatro dun acto.

En 1979, xusto despois de divorciarse e de tentar sen éxito de publicar unha novela policíaca baixo o pseudónimo de Paul Benjamin (*Bala falsa*), a morte do seu pai proporciónalle unha pequena herdanza que o saca de apuros e o inspira para escribir *A invención da soidade*. Coñece a novelista Siri Hustvedt, coa que casa en 1981.

Comézase a recoñecer a Paul Auster entre os escritores importantes. Entre 1986 (ano no que se publica *Cidade de cristal*) e 1994 (*Mr. Vertigo*), saen do prelo novelas maiores como *O palacio da lúa* e *Leviatán*. Volve ao cine e adapta xunto ao director Wayne Wang o seu relato curto de *O conto de Nadal de Augie Wren*. *Smoke* e *Brooklyn Boogie* estréanse en 1995. O mesmo Auster é quen dirixe *Lulu on the bridge* (1997), que é mal recibido pola crítica.

Volve á novela con *Tombuctú* (1999), *O libro das ilusións* (2002), *A noite do oráculo* (2004) e *Brooklyn Follies* (2005). No ano 2006 recibe o Premio Príncipe de Asturias das Letras. Un ano despois estrea a súa segunda película, *The Inner Life of Martin Frost* e publica o seu libro *Viaxes no Scriptorium*.

Obra
----

Paul Auster é, por excelencia, o escritor do azar e da continxencia. Persegue, no cotián, as bifurcacións que nacen de acontecementos aparentemente anódinos. Isto sucede n'*A música do azar*, e sobre todo en *Leviatán* na súa excepcional escena central. O seu estilo é aparentemente sinxelo, grazas ao seu traballo e coñecemento da poesía, mais agocha unha complexa arquitectura narrativa, composta de digresións, de historias na historia e de espellismos (*O conto de Nadal de Augie Wren*). 
Tamén describe a perda, o apego ao diñeiro, o vagabundeo (n'*O palacio da lúa*, cuxa personaxe central se chama Marco Stanley Fogg, nunha especie de unión destes tres grandes viaxeiros). Cuestiónase a identidade, en especial na *Triloxía de Nova York* na que unha das súas personaxes que non é o narrador) se chama coma el; en *Leviatán*, na que o narrador ten as súas iniciais (Peter Aaron) e coñece a unha muller chamada Iris, (anagrama da súa esposa Siri), ou n'*A noite do oráculo*, onde unha personaxe se chama Trause (anagrama de Auster).

Títulos publicados
------------------

### Ficción

* *Squeeze play (1976)*
* *The New York Trilogy* (1987)
	+ *City of Glass* (1985)
	+ *Ghosts* (1986)
	+ *The Locked Room* (1986)
* *In the Country of Last Things* (1987)
* *Moon Palace* (1989)
* *The Music of Chance* (1990)
* *Leviathan* (1992)
* *Auggie Wren's Christmas Story* (1992)
* *Mr. Vertigo* (1994). Tradución galega de Xosé Antón López Dobao (1996, Sotelo Blanco)
* *Timbuktu* (1999)
* *The Book of Illusions* (2002)
* *Oracle Night* (2004)
* *Brooklyn Follies* (2005). Tradución galega de Eva Almazán (2006, Galaxia)
* *Viaxes no Scriptorium* (2006). Tradución galega de Eva Almazán (2007, Galaxia)
* *Un Home na Escuridade* (2008). Tradución galega de Eva Almazán (2008, Galaxia)
* *Invisible* (2009). Tradución galega de Eva Almazán (2009, Galaxia)
* *Sunset Park* (2010). Tradución galega de Eva Almazán (2010, Galaxia)
* *4 3 2 1* (2017)

### Poesía

* *Disappearances: Selected Poems* (1988)
* *Ground Work* (1990)
* *Selected Poems* (1998)
* *Collected Poems* (2004)

### Guións de cine

* *Smoke* (1995)
* *Blue in the Face* (1995)
* *Lulu on the Bridge* (1998)
* *The Center of the World* (2001), (con Siri Hustvedt e Miranda July)
* *A vida interior de Martin Frost* (2006). Tradución galega de Eva Almazán (2007)
* *In the Country of Last things* (2007)

### Ensaios, memorias e autobiografías

* *The Art of Hunger* (1982)
* *The Invention of Solitude* (1982)
* *The Red Notebook* (1995)
* *Why Write* (1996)
* *Hand to Mouth* (1997)
* *Collected Prose: Autobiographical Writings, True Stories, Critical Essays, Prefaces, and Collaborations with Artists* (2005) (inclúe *The Invention of Solitude* e *Hand to Mouth*)

### Escolmas

* *The Random House Book of Twentieth-Century French Poetry* (1982)
* *True Tales of American Life* (Publicado primeiramente co título *I Thought My Father Was God, and Other True Tales from NPR's National History Project*) (2001)

### Traducións

* *Life/Situations*, de Jean-Paul Sartre,1977 (en colaboración con Lydia Davis)
* *A Tomb for Anatole*, de Stéphane Mallarmé (1983)
* *Chronicle of the Guayaki Indians* (1998) (tradución do ensaio etnográfico de Pierre Clastres *Chronique des indiens Guayaki*)
* *The Notebooks of Joseph Joubert* (2005)

### Miscelánea

* *The Story of My Typewriter* (2002)

Influencias
-----------

Nunha entrevista, a preguntas de Joseph Mallia, enumerou os escritores que lle influíron nos seus inicios como escritor, e a opinión que mantén actualmente sobre varios dos mesmos: 

> 
> 
> Kafka e Beckett. Ambos tiveron un grande impacto sobre min. A influencia de Beckett foi tan forte que case non podo saír dela. Entre os poetas sentíame moi atraído pola poesía contemporánea francesa e dos obxectivistas americanos, particularmente George Oppen, que se converteu no meu amigo. E o poeta alemán Paul Celan, que na miña opinión é o mellor poeta da post-guerra en calquera idioma. Dos poetas vellos, estaban Hölderlin e Leopardi, os ensaios de Montaigne e Don Quixote, de Cervantes, que segue sendo unha gran fonte para min".
> 
>

Véxase tamén
------------

### Ligazóns externas

* Esto es Brooklyn! Blog sobre Auster en español.
* Web titulada Paul Auster - The Definitive Website, sobre o autor (en inglés).

|  |  |
| --- | --- |
| Control de autoridades | 
* Wd: Q214642
* WorldCat
* VIAF: 110344312
* Allmovie: p188298
* AllMusic: mn0002055384
* AlloCiné: 22187
* BIBSYS: 90118966
* BiTraGa: 790
* BLBNB: 000264405
* BNE: XX1162838
* BNF: 13091337v
* BRE: 2681880
* CANTIC: a10432097
* CineRessources: 279
* CiNii: DA03307098
* DeutscheBio: 11910251X
* Discogs: 476763
* EBID: ID
* EGAXA: vtls002620546
* Europeana: ID
* FAST: 84658
* GEC: 0241019
* GND: 11910251X
* ICCU: CFIV074948
* IMDb: nm0000808
* ISNI: 0000 0001 2147 6081
* LCCN: n81151642
* MusicBrainz: ID
* Munzinger: 00000019810
* NDL: 00462563
* NKC: jo20000080478
* NLA: 36546797
* NLG: 178541
* NNDB: 000033355
* NTA: 072139331
* OL: OL190100A
* PTBNP: 72675
* RKD: 380914
* SELIBR: 232169
* SNAC: w6jd50fn
* SUDOC: 026697203
* TESF: auster\_paul
* TMDb: 46391
* Treccani: paul-auster
* TVcom: paul-auster
* ULAN: 500388357
* UNZ: AusterPaul

 |